~ આ પ્રશ્નોનો જવાબ આપતા પહેલા હું કંઈક ક્લિયર કરી દઉં કે મારી મમ્મીના આ બીજા લગ્ન છે. હું એક કે બે જ વર્ષનો હતો, ત્યારે મારા પપ્પા ગુજરી ગયેલા. લગભગ એના સાત વર્ષ પછી એમના લગ્ન થયેલા એટલે જન્મ સ્થળ તો ગઢા ગામ છે, જે મારા પપ્પાનું ગામ હતું. ત્યાં ૨૯-૧૦-૧૯૯૮માં મારો જન્મ થયેલો. ત્યાર પછી મમ્મીના બીજા લગ્ન પછી અમારું રહેણાંક સ્થળ બદલાયું, ત્યાંથી અમે આગીયોલ ગામમાં આવ્યા અને હવે છેલ્લા ૬-૭ વર્ષથી હિંમતનગરમાં જ રહીએ છીએ.